ROMÂNIA 

JUDEȚUL TIMIȘ

MUNICIPIUL TIMIȘOARA

DIRECȚIA PATRIMONIU

COMPARTIMENTUL  SPAȚII CU ALTĂ DESTINAȚIE 

NR. SC2022-006124/14.03.2022

RAPORT DE SPECIALITATE  A PROIECTULUI DE HOTĂRÂRE

privind prelungirea pe o perioadă de un an a contractului  de închiriere nr. 1594/2016,

încheiat cu Partidul Mișcarea Populară Timiș,  pentru spaţiul cu altă destinație SAD 8, situat în Timişoara, str. V. Alecsandri nr. 1
Având în vedere adresa înregistrată cu numărul CT2022-001372/03.03.2022, Partidul Mișcarea Populară Timiș, prin care solicită prelungirea contractului de închiriere nr. 1594/2016, având ca obiect spațiul  cu altă destinație SAD 8, situat în Timișoara, str. V. Alecsandri nr.1.

Spațiul închiriat în baza contractul de închiriere nr. 1594/2016,  este în suprafață de 79,49 m.p, la un tarif de închiriere  de 2,99 lei/mp/lună, actualizat anual cu rata inflației ( tarif stabilit în baza Legii Partidelor Politice, în prezent tariful de închiriere este 3,5479 lei), fiind situat la etajul I corp A, compus din 4 încăperi cu 4,48% p.c.i generale, 6,88% p.c.i. forțate ale corpului A și 60/1335 teren în folosință, înscris în Cartea Funciară nr. 419709-C1-U22 Timișoara, nr.  cadastral 419709-C1-U22 ( topo 927), în proprietatea Primăriei Mumicipiului Timișoara și are destinația de sediu de partid.
Cererea de prelungire a contractului de închiriere nr. 1594/2016 este depusă în termenul legal stabilit și Partidul Mișcarea Populară Timiș, are achitate la zi obligațiile bugetare.

 Spaţiul antemenționat este înregistrat în evidenţa patrimonială a Municipiului Timişoara cu numărul de inventar 32 şi valoarea de inventar 181.143,00 lei.
Spaţiul a fost verificat prin următoarele adrese ale serviciilor de specialitate:

· Adresa CT 2022-001372/10.03.2022 -  a Compartimentului  Administrare Fond Funciar; 

· Adresa  CT 2022-001372/11.03.2022 - a Serviciului Juridic; 

· Adresa  CT 2022-001372/10.03.2022 - a Biroului Clădiri, Terenuri;  

Solicitarea  de   prelungire   a   fost  analizată    în  ședința  Comisiei  de  Analiză  a  Spaţiilor  cu   Altă  

Destinaţie decât aceea de locuinţă, situate în imobile proprietatea Primăriei Timişoara precum şi în proprietatea Statului Român, în administrarea Consiliului Local al Municipiului Timişoara, înfiinţată prin HCLMT nr. 12/26.06.2012 și modificată prin HCLMT nr. 45/ 16.02.2021, nr. 122/13.04.2021 din data de  14.03.2022,  comisia a avizat favorabil această solicitare şi a hotărât  prelungirea pe o perioadă de un an, a contractului de închiriere nr. 1594/2016, încheiat cu  Partidul Mișcarea Populară Timiș,  respectiv  de la data de 26.04.2022 până la data de 26.04.2023.

Prelungirea contractului de închiriere se face cu mențiunea: - având în vedere că, spațiul închiriat este situat într-un imobil care nu este apartamentat și care este degradat, fiind cuprins într-un proiect de reabilitare în vederea evitării riscurilor, spațiul trebuie eliberat de îndată, în cazul, în care pe perioada de valabilitate a contractului, se încep lucrările de reabilitare a imobilului și s-a recomandat identificarea unui alt spațiu cu destinația de sediu al partidului.

În conformitate cu art. 129 alin.(1) și (2) lit. c)  din Ordonanţa de Urgenţă a Guvernului nr. 57/2019,  privind Codul administrativ;

            În temeiul  art. 139 alin. 3 lit. g) din Ordonaţa  de Urgenţă a Guvernului  nr. 57/2019, privind Codul administrativ;  

Având  în vedere prevederile legale și necesitatea continuării activității de către Partidul Mișcarea Populară Timiș în spațiul antemenționat, apreciem că Proiectul  de hotărâre  privind prelungirea  pe o perioadă de un an a contractului de închiriere  nr. 1594/2016 încheiat cu Partidul Mișcarea Populară Timiș, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

